युग्म उत्पादन
युग्म उत्पादन (Pair production) आवेश रहित फोटॉन से अवपरमाणुक कण और उसका प्रतिकण निर्मित होने की प्रक्रिया है। इसके उदाहरणों में इलेक्ट्रॉन एवं पोजीट्रॉन, म्यूऑन एवं प्रति म्यूऑन अथवा प्रोटॉन एवं प्रति प्रोटॉन का निर्माण शामिल हैं। युग्म उत्पादन को मुख्य रूप से किसी नाभिक के निकट एक फोटॉन से इलेक्ट्रॉन-पोजीट्रॉन का निर्माण करने के लिए पहचाना जाता है। युग्म उत्पादन होने के लिए आपतित ऊर्जा का मान नवनिर्मित दोनों कणों के कुल विराम द्रव्यमान ऊर्जा से अधिक होना आवश्यक है और इस स्थिति में ऊर्जा और संवेग संरक्षण नियमों का पालन होना भी आवश्यक है।